**Մարզպետի տեղակալ Լևոն Սարգսյանը վարել է ,,Մանկավարժահոգեբանական աջակցության ծառայությունների տրամադրում,, ծրագրին նվիրված կլոր սեղան-քննարկումը 17.11.2017թ.**

 Նոյեմբերի 17-ին Տավուշի մարզպետարանում տեղի ունեցավ Տավուշի մարզում համընդհանուր ներառական կրթության ներդրման համատեքստում ,,Հույսի կամուրջ,, ՀԿ-ին ՀՀ կրթության և գիտության նախարարության կողմից պատվիրակված ՀՀ Տավուշի մարզում ,,Մանկավարժահոգեբանական աջակցության ծառայությունների տրամադրում,, ծրագրին նվիրված կլոր սեղան-քննարկում, որը վարեց մարզպետի տեղակալ Լևոն Սարգսյանը: Քննարկմանը մասնակցում էին մարզպետարանի կրթության, մշակույթի և սպորտի վարչության պետ Կարեն Նազարյանը, ,,Հույսի կամուրջ,, ՀԿ-ի նախագահ Սուսաննա Թադևոսյանը, մարզպետարանի, կրթության ու գիտության նախարարության պատասխանատուներ: Ողջունելով քննարկման մասնակիցներին՝ մարզպետի տեղակալ Լևոն Սարգսյանը հանդիպումը շատ կարևոր ու եզակի համարեց, քանի որ քննարվելու են ներառական կրթության բարեփոխումներին վերաբերող հարցեր, որը ենթադրում է մանկավարժահոգեբանական ծառայությունների ապակենտրոնացում: